Sur l’air de « Santiano »

Cha s’passe eune fos par mos, ichi, à Auno.
Ch’est si biau, ch’est note patos.
Qu’in soche viux, qu’in soche jone, qu’in soche tiot,
In s’y sint comme des pichons dins l’iau.

R)
Tiens bon l’picard, tiens bin tin rouchi.
Ch’est si biau, ch’est note patos.
Si in veut, in l’parlera toudis.
Faut garder l’ancien parlache d’ichi.

In raconte, in y cante comme des tiots osiaux.
Ch’est si biau, ch’est note patos.
I-a mie b’soin d’buquer les tros cops.
L’vint du Nord, i fait daller l’batiau.
Au refrain

In fait point qu’s’amujer, in apprind beaucop.
Ch’est si biau, ch’est note patos.
Des fos, in brait, mais, heureusemint, point d’trop.
In avinche, min.me si i-a des caillaux.
Au refrain

Quind in a bin d’visé, ch’est sûr, in a so.
Ch’est si biau, ch’est note patos.
Adon, à l’fin, in va boire un cop,
In s’dijant vivemint l’prochaine fos.
Au refrain

